Öt helyen, két budapesti és három vidéki helyen fog visszalépni a Momentum

– jelentette be az ATV Reggeli Start című műsorában Soproni Tamás.

A párt elnökségi tagja szerint az is elképzelhető, hogy ő maga is visszalép saját körzetében, Budapest 5. számú választókörzetében. Ott a héten jelezte Bokros Lajos, hogy visszalép a DK-s Oláh Lajos javára. Rajtuk kívül még Moldován László (LMP), Stummer János (Jobbik) és Bajkai István (Fidesz) van még versenyben

A részletekről egy péntek délutáni sajtótájékoztatón számolnak majd be. Soproni elmondta, hogy a Momentum csütörtöki elnökségi ülésén az egyoldalú visszaléptetésekről tárgyaltak, ennek a következménye a döntés.

A képviselőjelöltek szombat délelőtt 11 óráig jelezhetik a visszalépést.

Kiemelt kép: 24.hu/Bielik István